|  |
| --- |
| **Seletuskiri** |
| Lääne-Harju Vallavalitsuse korralduse eelnõu |

„Kohanime määramine“ juurde

**Eelnõuga tehakse ettepanek määrata Lääne-Harju vallas Paldiski linnas moodustatavale liikluspinnale kohanimi – Laheva tee, mis kantakse riiklikusse kohanimeregistrisse. Kohanime määramine on vajalik Lääne-Harju Vallavalitsuse 10.06.2025 korraldusega nr 310 kehtestatud Paldiski linnas Vana-Tallinna mnt 7a detailplaneeringu elluviimiseks, sest moodustatavad katastriüksused adresseeritakse liikluspinnajärgsel põhimõttel.**

Eelnõuga esitatakse ettepanek määrata Paldiski linnas moodustatavale liikluspinnale kohanimeks: **Laheva tee**. Laheva tee saab alguse Raja tänav T5 (katastritunnus 58001:007:0109) hetkel eraomandis oleva transpordimaa kaudu. Laheva tee liikluspinna ruumikuju leviala kulgeb Vana-Tallinna mnt 7a katastriüksuse (katastritunnus 58001:007:0020) keskele ja edasi liigub edela suunas ning lõpeb tupikteena, liikluspinna pikkus on ca 160 meetrit.

Vastavalt kohanimeseaduse § 4 lg 1 alusel peab kohanimi olema määratud olemasolevatele ja planeeritud nimeobjektidele või nimeobjektide kogumile p 4 sätestab aadressikohana ruumiandmete seaduse tähenduses, näiteks tee, tänav, väljak, väikekoht, § 5 lg 1 p 3 kohanimemääraja on kohaliku omavalitsuse üksus ja lg 4 kohaselt määrab ühe omavalitsusüksuse territooriumile jäävale nimeobjektile kohanime kohaliku omavalitsuse üksus. Sama seaduse § 6 lg 1 sätestab kohanime määramise korraldab ja otsuse teeb kohanimemääraja omal algatusel või füüsilise või juriidilise isiku kirjaliku taotluse alusel, lg 4 sätestab eraomandis olevale maaüksusele või sellel paiknevale nimeobjektile kohanime määramise kavatsusest teavitab kohanimemääraja asjaomast maaomanikku posti teel, küsides tema arvamust, sätet ei kohaldata, kui kohanime määramist taotleb maaomanik ise või tema nõusolek on tuvastatav maaüksuse moodustamise dokumentatsioonis. Vana-Tallinna mnt 7a (58001:007:0020) katastriüksuse maaomanikud esitasid 02.09.2025 Lääne-Harju Vallavalitsusele digitaalselt allkirjastatud avalduse (Amphora dokumendi viit 6-10/1537), milles paluti vastavalt kehtestatud detailplaneeringu järgi uutele moodustatavatele katastriüksustele määrata lähiaadressid liikluspinna kohanime järgi, milleks on Laheva tee.

Vastavalt kohanimeseaduse § 13 lg 2 p 1 on kohanimevalikul eelistatud nime, mis on paikkonnaga seonduv.

Kohanimeseaduse § 6 lg 8-le peab kohaliku omavalitsuse üksus avalikustama kohanime määramise eelnõu kohaliku omavalitsuse volikogu kehtestatud korras vähemalt 15 päeva enne kohanime määramise otsuse tegemist. Lähtudes Lääne-Harju Vallavolikogu 28.08.2018 määruse nr 16 „Lääne-Harju valla kohanimede määramise avalikustamise kord“ § 2 lg 1 kohanime määramise eelnõu kooskõlastatakse enne avalikustamist Lääne-Harju Vallavalitsusega, vallavalitsus kooskõlastas eelnõu 09.09.2025 toimunud istungil. Kooskõlastatud kohanime määramise eelnõu avalikustati 12.09.2025 ilmunud ajalehes Harju Elu ja Lääne-Harju valla veebilehel vähemalt 15 päeva enne kohanime määramise otsuse tegemist. Avalikustamise ajal 13.–27.09.2025 vastuväiteid ega ettepanekuid ei esitatud.

Lääne-Harju Vallavolikogu 27.03.2018 otsuse nr 43 „Ülesannete delegeerimine“ alusel on delegeeritud vallavalitsusele kohanimeseaduses kohaliku omavalitsuse pädevusse antud ülesannete täitmine.

Kairi Tiitsmann

nõunik, keskkonna- ja ehitusosakond